記歲首鄉俗寄子瞻二首 踏青
作者：蘇轍
朝代：宋

paragraphs: 江上冰消岸草青，三三五五踏青行。
浮橋沒水不勝重，野店壓糟無復清。
松下寒花初破萼，谷中幽鳥漸嚶鳴。
洞門泉脈龍睛動，觀裏丹池鴨舌生。
山下瓶罌霑稚孺，峰頭鼓樂聚簪纓。
縞裙紅袂臨江影，青蓋驊騮踏石聲。
曉去爭先心蕩漾，莫歸誇後醉從橫。
最憐人散西軒靜，曖曖斜陽著樹明。